S-461/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. ágúst 2017, á hendur H-kk-þgf F-kk-þgf S. G-kk-þgf, kt. 000000-0000, Víðimeli 43, Reykjavík, fyrir eftirfarandi umferðarlagabrot:

1. Með því að hafa föstudaginn 14. apríl 2017 ekið bifreiðinni NF-170 sviptur ökuréttindum og ófær um að stjórna henni örugglega vegna áhrifa ávana og fíkniefna (tetrahýdrókannabínól í blóði mældist 1,4 ng/ml, kókaín 45 ng/ml, amfetamín 235 ng/ml og MDMA 60 ng/ml) eftir Reykjavíkurvegi í Hafnarfirði, þar sem lögregla stöðvaði aksturinn. Í kjölfarið lagði lögregla hald á 7,59 g af amfetamíni og eitt stykki LSD töflu sem ákærði hafði haft í vörslum sínum.

2. Með því að hafa föstudaginn 26. maí 2017 ekið bifreiðinni BO-538 sviptur ökuréttindum og ófær um að stjórna henni örugglega vegna áhrifa ávana og fíkniefna (MDMA í blóði mældist 160 ng/ml og amfetamín 235 ng/ml) eftir Bústaðavegi í Reykjavík, þar sem lögregla stöðvaði aksturinn.

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Fyrir dóminum krafðist sækjandi þess einnig að þau efni sem tilgreind væru í ákæru yrðu gerð upptæk.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru að öðru leyti en því að háttsemi ákærða varðar einnig við 2. gr, sbr. 5. og 6. gr. laga um ávana- og fíkniefni nr. 65/1974.

Ákærði er fæddur í febrúar 1994. Á hann að baki nokkurn sakaferil. Með dómi Héraðsdóms Reykjavíkur, uppkveðnum 10. maí 2017, var ákærða gert að sæta fangelsi í fimm mánuði fyrir umferðar- og fíkniefnalagabrot. Þau brot, sem ákærði er sakfelldur fyrir í þessu máli samkvæmt fyrsta lið ákæru, eru framin fyrir uppkvaðningu framangreinds dóms og verður ákærða því dæmdur hegningarauki hvað þau brot varða í samræmi við ákvæði 78. gr. almennra hegningarlaga nr. 19/1940. Samkvæmt framlögðu sakavottorði, dagsettu 2. ágúst 2017, hefur ákærði frá árinu 2012 alls 11 sinnum sætt refsingu fyrir umferðar- og fíkniefnalagabrot og brot gegn vopnalögum. Hefur hann margítrekað verið fundinn sekur um að aka undir áhrifum áfengis og/eða ávana- og fíkniefna og sviptur ökurétti. Við ákvörðun refsingar er miðað við að ákærði sé nú í sjötta og sjöunda sinn fundinn sekur um að aka undir áhrifum áfengis/ og eða ávana- og fíkniefna og í fjórða og fimmta sinn sviptur ökurétti.

Með hliðsjón af framangreindu, sakarefni málsins og 77. gr. laga nr. 19/1940 þykir refsing ákærða hæfilega ákveðin fangelsi í níu mánuði.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ævilöng ökuréttarsvipting ákærða áréttuð.

Í ákæru er ekki að finna kröfu um upptöku þeirra efna sem tilgreind eru í ákæru. Samkvæmt 1. mgr. 180. gr. laga um meðferð sakamála nr. 88/2008 má hvorki dæma ákærða fyrir aðra hegðun en þá sem í ákæru greinir né heldur dæma aðrar kröfur á hendur honum. Verður ákærði því ekki dæmdur til þess að sæta upptöku efnanna.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns 105.400 krónur, að meðtöldum virðisaukaskatti, og 392.349 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf F-kk-nf S. G-kk-nf sæti fangelsi í níu mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur og 392.349 krónur í annan sakarkostnað.

L-kvk-nf R-kvk-nf S-kvk-nf